**ΘΕΜΑ:** Πηγή προέλευσης της χρηματοδότησης

Ημ/νία υποβολής ***20/03/2025***

**Ερώτηση**

Το ποσοστό 10% έως του οποίου μπορούμε να κάνουμε απ ευθείας αναθέσεις για έργα μελέτες και επιστημονικές εργασίες σύμφωνα με το άρθρο 50 παράγραφος 5 του Ν. 4782/2021 αναφέρετε στο ποσό του α ρ χ ι κ ο ύ η δ ι α μ ο ρ φ ω μ έ ν ο υ προϋπολογισμού του τεχνικού προγράμματος του Δήμου από Δικούς του πόρους όπως ΣΑΤΑ- λοιπά ίδια έσοδα ειδικευμένα για έργα - ίδια τακτικά έσοδα εφόσον διατίθενται για έργα, η στο σύνολο του τεχνικού προγράμματος των Κ.Α 73-74 έργα μελέτες που περιλαμβάνουν και όλα τα χρηματοδοτούμενα και επιχορηγούμενα έργα από διάφορα προγράμματα όπως ΠΔΕ - ΦΙΛΟΔΗΜΟΣ - ΤΡΙΤΣΗΣ - INTEREG - ΠΕΡΙΦΕΡΕΙΑ και άλλα.

**Απάντηση :**

Σε σχέση με τις πηγές προέλευσης της χρηματοδότησης των συμβάσεων Απευθείας ανάθεσης συνολικού προϋπολογισμού μέχρι ποσοστού 10% των πιστώσεων της αναθέτουσας αρχής για έργα, μελέτες, παροχή τεχνικών και λοιπών υπηρεσιών σε σχέση με πιστώσεις συγχρηματοδοτούμενων έργων σύμφωνα με το Το 4ο Πρακτικό της Ομάδας Εργασίας που συγκροτήθηκε με την με αριθ. πρωτ. 74177/22.03.2021 απόφαση του Γενικού Γραμματέα Υποδομών του Υπουργείου Υποδομών και Μεταφορών (ΑΔΑ: Ψ4ΜΙ465ΞΘΞ-ΗΣΤ): ισχύουν τα ακόλουθα :

Οι απαγορευτικοί κανόνες των διατάξεων των παρ. 4 και 5 του άρθρου 118 ν. 4412/2016 όπως ισχύει μετά την τροποποίησή του με το άρθρο 50 ν. 4782/2021, εφαρμόζονται αθροιστικά από 1.6.2021, για απευθείας αναθέσεις συμβάσεων έργων, μελετών και παροχής τεχνικών και λοιπών συναφών επιστημονικών υπηρεσιών, **ανεξάρτητα της πηγής προέλευσης της χρηματοδότησης των εν λόγω συμβάσεων.**